stanford-oval/wikipedia huggingface dataset:
โรลันท์ ลินทซ์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  โรลันท์ กุนเทอร์ ลินทซ์
วันเกิด:   (1981-08-09) 9 สิงหาคม ค.ศ. 1981 (43 ปี)
สถานที่เกิด:  เลโอเบิน ออสเตรีย
ส่วนสูง:  1.85 m (6 ft 1 in)
ตำแหน่ง:  กองหน้า
สโมสรเยาวชน
1995–1997:  เลโอเบิน
1997–1999:  1860 มิวนิก
สโมสรอาชีพ*
| ปี |  ทีม |  ลงเล่น |  (ประตู) |
| 1999–2001 |  ดีเอสวี เลโอเบิน |  53 |  (27) |
| 2001–2006 |  ออสเตรียเวียนนา |  81 |  (26) |
| 2003–2004 |  → อาดมีราเมิดลิง (ยืมตัว) |  31 |  (15) |
| 2004 |  → นีซ (ยืมตัว) |  15 |  (0) |
| 2005 |  → สตรวมกราซ (ยืมตัว) |  13 |  (4) |
| 2006–2007 |  โบอาวิสตา |  28 |  (10) |
| 2007–2009 |  บรากา |  33 |  (11) |
| 2009 |  → กราสฮอปเปอร์คลับซูริก (ยืมตัว) |  16 |  (7) |
| 2009–2010 |  กาเซียนเท็ปสปอร์ |  5 |  (0) |
| 2010–2013 |  ออสเตรียเวียนนา |  79 |  (39) |
| 2013- |  เมืองทอง ยูไนเต็ด |  3 |  (1) |
ทีมชาติ‡
| 2002– |  ออสเตรีย |  39 |  (8) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 19 พฤษภาคม 2012 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 31 มีนาคม 2013
โรลันท์ กุนเทอร์ ลินทซ์ (เยอรมัน: Roland Gunther Linz) เกิดวันที่ 8 สิงหาคม ค.ศ. 1981 ในเมืองเลโอเบิน รัฐสตีเรีย เป็นนักฟุตบอล ชาวออสเตรีย เคยลงเล่นให้กับสโมสรฟุตบอลเอสซีจี เมืองทอง ยูไนเต็ด ในไทยพรีเมียร์ลีก เล่นในตำแหน่งกองหน้า
ฟุตบอลอาชีพ > ช่วงแรก

ลินทซ์เริ่มเป็นนักฟุตบอลเยาวชนใหักับสโมสรในท้องถิ่น อย่างดีเอสวี เลโอเบิน เมื่ออายุ 15 ปี เขาได้ย้ายมาอยู่ที่ประเทศเยอรมนี กับสโมสรในรัฐบาวาเรีย อย่างทีเอสวี 1860 มิวนิก
หลังจากนั้น 2 ปีถัดมา ลินทซ์ได้กลับไปที่บ้านเกิดในประเทศออสเตรีย และได้กลับไปเล่นให้กับสโมสรฟุตบอลในบ้านเกิด โดยให้ความสำคัญกับการเป็นนักฟุตบอลอาชีพมากขึ้น ซึ่ง 2 ปีต่อมานั้นเขาสามารถทำได้ถึง 27 ประตู ใน 53 นัด เขามีฟอร์มการเล่นที่ดีกับดิวิชั่น 2 และเขาได้ถูกซื้อตัวไปอยู่กับทีมที่ใหญ่กว่า ต่อมาในปี ค.ศ. 2001 ลินทซ์ได้เข้าร่วมกับสโมสรฟุตบอลที่อยู่ในแนวหน้าของออสเตรีย คือออสเตรีย เวียนนา ในกรุงเวียนนา
ที่ออสเตรียเวียนนา ลินซ?เริ่มประสบความสำเร็จ เมื่อได้แชมป์ บุนเดิสลีกา ออสเตรีย และ ออสเตรียนคัพ ในฤดูกาล 2002–03 อีก 1 ปีต่อมาเขาได้ถูกยืมตัวไปยังอาดมีราเมิดลิง ตั้งอยู่ในทางตอนใต้ห่างออกจากเมืองหลวงไป
ฟุตบอลอาชีพ > ไปต่างประเทศอีกครั้ง / การกลับมา

ในปี ค.ศ. 2004 ลินทซ์มีอายุ 23 ปี ได้ย้ายไปเล่นให้กับนีซ ในลีกเอิง ประเทศฝรั่งเศส ในสัญญายืมตัว อย่างไรก็ตามเขาล้มเหลวที่จะพิสูจน์ตัวเองและได้กลับมายังบ้านเกิดอีกครั้งหลังจาก 6 เดือน โดยเล่นให้กับ สตรวมกราซ จนจบฤดูกาล 2004–05
ลินทซ์นั้นได้กลัยไปยัง ออสเตรียเวียนนา ในฤดูกาล 2005–06 และได้ดับเบิลแชมป์ อีกทั้งยังเป็นผู้ทำประตูสูงสุดในลีกอีกด้วย ต่อมาเขาได้สร้างชื่อเสียงของเขาให้กับทีมชาติออสเตรีย ด้วยการทำ 2 ประตู ในนัดที่พบกับโปแลนด์ ในเกมที่แพ้ 2–3 ที่สนามซีเลเซียนสเตเดียม ในเมืองชอร์ซอร์
ฟุตบอลอาชีพ > โปรตุเกส / ปีถัดมา

หลังจากที่มีฟอร์มที่โดดเด่นในการเล่นระดับสโมสรและทีมชาติ ทำให้สโมสรต่างๆก็ได้ให้ความสนใจในตัวลินทซ์มากขึ้น และตอมาเขาได้ไปอยู่กับ โบอาวิสตา ในช่วงฤดูร้อน ปีค.ศ. 2006 ด้วยสัญญา 3 ปี โดยฤดูกาลแรกสามารถทำได้ 10 ประตู ต่อมาเขาก็ได้ย้ายไปอยู่กับบรากา
ในยูฟ่าคัพ 2007–08 ลินทซ์ทำได้ 5 ประตู แต่ก็ตบรอบเพราะแพ้ให้กับแวร์เดอร์เบรเมน อีกทั้ง 11 ประตูในลีก ทำให้เยา ตอมาซ ต้องนั่งเป็นตัวสำรอง
หลังจากการเข้ามาของจอร์กี เชซูส ตามด้วยการแพ้ให้กับ เลโซเอส 0–2 ต่อมาในเดือนกันยายน ปี ค.ศ. 2008 ลินทซ์ถูกลดความสำคัญจากการเป็นผู้เล่นตัวหลักของบรากา ทำให้ต่อมาในวันที่ 30 มกราคม ค.ศ. 2009 เขาถูกส่งให้ กราสฮอปเปอร์คลับซูริก ยืมตัวไปจนจบฤดูกาล.ในการลงเล่นนัดแรกของเขากับกราสฮอปเปอร์คือในนัด ซูริคดาร์บีในนัดที่พบกับ เอฟซี ซูริค ลินทซ์สามารถทำประตูได้นัดนี้ แต่ก็ต้องโดนไล่ออกหลังจากได้ ใบเหลือง 2 ใบในนาทีที่ 39 และ 41
ลินทซ์ได้เซ็นสัญญากับ กาเซียนเท็ปสปอร์ ในช่วงฤดูร้อนปี ค.ศ. 2009 ในสัญญา 3 ปี,.ในปี ค.ศ. 2010 ลินทซ์ได้กลับไปอย่างบ้านเกิดของตนและเซ็นสัญญากับออสเตรียเวียนนาอีกครั้ง.ประตูนัดแรกของเขาเกิดขึ้นในนัดที่ออสเตรีย เวียนนาเปิดบ้านเอาชนะ แคปเฟนเบอร์เกอร์เอสเฟา ไปด้วยสกอร์ 4-3.
ฟุตบอลอาชีพ > ไทย

หลังจากผ่านไปหลายปีที่ผ่านการเล่นฟุตบอลในยุโรป. ในปลายปี ค.ศ. 2012 ลินทซ์ได้ตัดสินใจเซ็นสัญญากับสโมสรที่ได้แชมป์ไทยพรีเมียร์ลีก 3 สมัยอย่าง สโมสรฟุตบอลเอสซีจี เมืองทอง ยูไนเต็ด. ซึ่งสโมสรหวังว่าลินทซ์จะทำผลงานได้ดีใน ไทยพรีเมียร์ลีก และ เอเอฟซีแชมเปียนส์ลีก. โดยประตูแรกของเขากับสโมสรใหม่คือในนัดกระชับมิตรกับสโมสร จูบิโล อิวะตะ จากเจลีก ผลการแข่งขันเสมอกันไป 1-1. ในวันที่ 30 มีนาคม ค.ศ. 2013 ประตูนัดแรกในการลงเล่นอย่างเป็นทางการของเขากับเมืองทองคือในนัดที่เมืองทองยูไนเต็ดพบกับ สงขลา ยูไนเต็ด โดยผลคือเมืองทองยูไนเต็ดชนะไป 3-0.
ทีมชาติออสเตรีย

ลินทซ์ลงเล่นให้กับ ทีมชาติออสเตรีย เมื่อวันที่ 27 มีนาคม ค.ศ. 2002 ในนัดที่พบกับ ทีมชาติสโลวาเกีย, ซึ่งทีมชาติออสเตรียชนะไป 2-0 โดยแข่งที่เมืองกราซ, ประเทศออสเตรีย
สถิติการทำประตูในนามสโมสร

| Club performance> สโมสร.ออสเตรีย | Club performance> ลีก.ออสเตรีย | Club performance> ฤดูกาล.ออสเตรีย | League> นัด.ลีก | League> ประตู.ลีก | Cup> นัด.ออสเตรียนคัพ | Cup> ประตู.ออสเตรียนคัพ | League Cup> นัด.— | League Cup> ประตู.— | Continental> นัด.ยุโรป | Continental> ประตู.ยุโรป | Total> นัด.รวม | Total> ประตู.รวม |
| --- | --- | --- | --- | --- | --- | --- | --- | --- | --- | --- | --- | --- |
| DSV Leoben | First League | 1999–00 | 0 | 0 | 2 | 0 | — | — | — | — | 2 | 0 |
| DSV Leoben | First League | 2000–01 | 12 | 3 | 1 | 0 | — | — | — | — | 13 | 3 |
| Austria Wien | Bundesliga | 2001–02 | 29 | 8 | 3 | 3 | — | — | — | — | 32 | 11 |
| Austria Wien | Bundesliga | 2002–03 | 21 | 3 | 3 | 0 | — | — | 1 | 1 | 25 | 4 |
| Admira Mödling | Bundesliga | 2003–04 | 31 | 15 | 0 | 0 | — | — | — | — | 31 | 15 |
| France | France | France | League | League | Coupe de France | Coupe de France | Coupe de la Ligue | Coupe de la Ligue | Europe | Europe | Total | Total |
| OGC Nice | Ligue 1 | 2004–05 | 15 | 0 |  |  |  |  | — | — |  |  |
| Austria | Austria | Austria | League | League | Austrian Cup | Austrian Cup | — | — | Europe | Europe | Total | Total |
| Sturm Graz | Bundesliga | 2004–05 | 13 | 4 | 0 | 0 | — | — | 0 | 0 | 13 | 4 |
| Austria Wien | Bundesliga | 2005–06 | 31 | 15 | 1 | 1 | — | — | 4 | 3 | 36 | 19 |
| Portugal | Portugal | Portugal | League | League | Taça de Portugal | Taça de Portugal | Taça da Liga | Taça da Liga | Europe | Europe | Total | Total |
| Boavista | Primeira Liga | 2006–07 | 28 | 10 |  |  | — | — | — | — |  |  |
| Sporting Braga | Primeira Liga | 2007–08 | 27 | 11 |  |  |  |  | 8 | 5 |  |  |
| Sporting Braga | Primeira Liga | 2008–09 | 6 | 0 |  |  |  |  | 7 | 3 |  |  |
| Switzerland | Switzerland | Switzerland | League | League | Swiss Cup | Swiss Cup | — | — | Europe | Europe | Total | Total |
| Grasshopers | Super League | 2008–09 | 16 | 7 | 1 | 0 | — | — | 0 | 0 | 17 | 7 |
| Turkey | Turkey | Turkey | League | League | Turkish Cup | Turkish Cup | — | — | Europe | Europe | Total | Total |
| Gaziantepspor | Süper Lig | 2009–10 | 5 | 0 | 1 | 0 | — | — | — | — | 6 | 0 |
| Austria | Austria | Austria | League | League | Austrian Cup | Austrian Cup | — | — | Europe | Europe | Total | Total |
| Austria Wien | Bundesliga | 2009–10 | 15 | 6 | 1 | 0 | — | — | 0 | 0 | 16 | 6 |
| Austria Wien | Bundesliga | 2010–11 | 36 | 21 | 4 | 2 | — | — | 6 | 3 | 46 | 26 |
| Austria Wien | Bundesliga | 2011–12 | 28 | 12 | 3 | 2 | — | — | 10 | 2 | 41 | 16 |
| Career totals | Austria | Austria | 208 | 79 | 20 | 8 | — | — | 21 | 9 | 249 | 96 |
| Career totals | France | France | 15 | 0 |  |  |  |  | 0 | 0 |  |  |
| Career totals | Portugal | Portugal | 61 | 21 |  |  |  |  | 15 | 8 |  |  |
| Career totals | Switzerland | Switzerland | 16 | 7 | 1 | 0 | — | — | 0 | 0 | 17 | 7 |
| Career totals | Turkey | Turkey | 5 | 0 | 1 | 0 | — | — | 0 | 0 | 6 | 0 |
| Career totals | Career statistics | Career statistics | 304 | 107 |  |  |  |  | 36 | 17 |  |  |
เกียรติประวัติ > สโมสร

ออสเตรียนลีก: 2002–03, 2005–06
ออสเตรียนคัพ: 2002–03, 2005–06
เกียรติประวัติ > รางวัลส่วนตัว

ออสเตรียนลีก: ดาวซัลโว 2005–06
ชีวิตส่วนตัว

เมื่อยามว่างหลังจากเขาเล่นฟุตบอลเสร็จ, ลินทซ์จะใช้เวลาว่างเล่น อินเทอร์เน็ต และไป ช็อปปิงส์.
วงดนตรีโปรดของเขาคือ ยูทู.
ลินทซ์ชอบเล่น เลโก้ ไดโนเสาร์.
แหล่งข้อมูลอื่น

Austria Wien archives (เยอรมัน)
L'Équipe stats (ฝรั่งเศส)
Roland Linz French league stats at LFP.fr (ฝรั่งเศส)
Stats and profile at Zerozero เก็บถาวร 2014-01-16 ที่ เวย์แบ็กแมชชีน
Stats at ForaDeJogo เก็บถาวร 2014-01-16 ที่ เวย์แบ็กแมชชีน
Stats at Fussballdaten (เยอรมัน)
Grasshoppers profile[ลิงก์เสีย] (เยอรมัน)
Transfermarkt profile เก็บถาวร 2010-02-12 ที่ เวย์แบ็กแมชชีน (เยอรมัน)
โรลันท์ ลินทซ์ ข้อมูลจาก National-Football-Teams.com
Official website เก็บถาวร 2008-07-04 ที่ เวย์แบ็กแมชชีน (เยอรมัน)
| ด ค กผู้เล่นชุดปัจจุบันของสโมสรฟุตบอลเมืองทอง ยูไนเต็ด  |
| --- | --- |
 1 กิตติพงศ์  3 ชาติชาย  4 วู๊ด  5 โอตาโคนอฟ  6 ธีระพล  8 มาห์เรอ  9 บราวน์  10 ปรเมศย์  11 โรบัค  13 สถาพร  14 สรวิทย์  15 ชยพล  16 จักพัน  17 ธีรภัทร  18 กรวิชญ์  19 ทริสตอง  20 สเตร้าสส์  21 ปุรเชษฐ์  22 ซีซอโก  23 บุชน์ยา  24 วงศกร  25 โสภณวิชญ์  27 โรนัลโด  29 ทรงวุฒิ  30 พีระพงษ์  31 คณพศ  33 ธีรภัทร์  34 คคนะ  36 ปิยณัฐ  37 พิชา  40 กษิดิ์เดช ผู้ฝึกสอน: เล็ตติเอรี่ 
ลินทซ์ลงเล่นให้กับ ออสเตรียเวียนนา ในปี ค.ศ. 2011
รถยาตรา

| รถยาตรา |
| --- | --- |
รถยาตราที่ปุรี
จัดขึ้นโดย: ชาวฮินดู
ประเภท: ศาสนา
เริ่ม: อศธ ศุกล ทวิติยะ
สิ้นสุด: อศธ ศุกล ทัศมิ
วันที่ในปี 2023: 20 มิถุนายน
วันที่ในปี 2024: 7 กรกฎาคม
วันที่ในปี 2025: 27 มิถุนายน
วันที่ในปี 2026: 16 กรกฎาคม
ความถี่: รายปี
รถยาตรา (อักษรโรมัน: Ratha Yatra) เป็นคำเรียกการใช้ราชรถ ("รถ"; ratha) ในขบวน ปรากฏในเทศกาลประจำปีต่าง ๆ ในพื้นที่ประเทศอินเดีย, เนปาล และศรีลังกา หรืออาจหมายถึงรถยาตราแห่งนครปุรีโดยเฉพาะ ซึ่งเป็นขบวนราชรถที่ประดิษฐานพระชคันนาถ อวตารของพระวิษณุ, พระพลราม, พระสุภัทร และ สุทรรศนจักร บน "รถ" ซึ่งหมายถึงราชรถทรงเทวุฬะ
รถยาตราเป็นที่พบปฏิบัติเป็นพิเศษในธรรมเนียมของศาสนาฮินดูที่เกี่ยวข้องกับพระวิษณุ (รวมถึงอวตารของพระวิษณุ เช่น พระชคันนาถ, พระราม, พระกฤษณะ), พระศิวะ, ในธรรมเนียมของศาสนาฮินดูในเนปาล, ตีรถังกรในศาสนาไชนะ ไปจนถึงในศาสนาพื้นบ้านของบรรดารัฐภาคตะวันออกของอินเดีย รถยาตราที่สำคัญ เช่น รถยาตราที่ปุรี, ธมราอีรถยาตราที่บังกลาเทศ และ รถยาตราแห่งมเหศ ในชุมชนฮินดูนอกอินเดียยังมีการเฉลิมฉลองรถยาตรากับเทพเจ้าฮินดูองค์อื่น ๆ เพิ่มเติมมาจากที่กล่าวมาข้างต้น เช่น พระมริอัมมันในประเทศสิงคโปร์ และในประเทศไทย นักวิชาการ นุต ยาเคิบเซน (Knut Jacobsen) ระบุว่า รถยาตรา มีที่มาและความหมายเชิงศาสนา แต่ในขณะเดียวกันก็มีสถานะเป็นมรดกสำคัญของชุมชน มีความสำคัญในแง่สังคมและวัฒนธรรมต่อทั้งผู้จัดและผู้เข้าร่วมขบวนยาตรา
ชาวตะวันตกในอดีตประทับใจในความยิ่งใหญ่ของรถยาตราในปุรีซึ้งแห่พระชคันนาถ จนกลายมาเป็นที่มาของคำภาษาอังกฤษ จักเกอร์นอต (juggernaut) แทนความหมายของสิ่งที่ทรงพลังและยิ่งใหญ่
ปัญหาสิ่งแวดล้อม

มลพิษทางน้ำ เป็นปัญหาสิ่งแวดล้อมที่มีผลกระทบต่อแหล่งน้ำจำนวนมาก ซึ่งภาพนี้แสดงให้เห็นฟองฟอดบนสายธารนิวริเวอร์ ที่เข้าสู่สหรัฐอเมริกาจากประเทศเม็กซิโก
ปัญหาสิ่งแวดล้อมต่างมีผลกระทบที่เป็นอันตรายต่อชีวิตของมนุษย์ในด้านสิ่งแวดล้อมชีวกายภาพ แนวคิดเชิงสิ่งแวดล้อมนิยมเป็นการเคลื่อนไหวทางสังคมและสิ่งแวดล้อมรูปแบบหนึ่ง ที่ให้การสนับสนุน, การศึกษา และการเคลื่อนไหวด้านการแก้ปัญหาสิ่งแวดล้อม
ก๊าซคาร์บอนไดออกไซด์มีความเทียบเท่าแก๊สเรือนกระจก (GHG) ในบรรยากาศที่มีเกิน 400 ส่วนต่อล้านส่วน (NOAA) (กับแก๊สเรือนกระจก "ระยะยาว" ทั้งหมดที่มีเกิน 455 ส่วนในล้านส่วน) (จากรายงานของคณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ) ที่ระดับนี้ถือเป็นจุดเปลี่ยน "การเปลี่ยนแปลงของปริมาณของแก๊สเรือนกระจกในชั้นบรรยากาศที่มีอยู่สูงเกินกว่าเกณฑ์ อาจทำให้เกิดการเปลี่ยนแปลงสภาพภูมิอากาศที่เป็นอันตราย โดยเราได้ตกอยู่ในความเสี่ยงของพื้นที่มลพิษในหลายแห่ง ...ซึ่งไม่ได้เกิดขึ้นในปีถัดไปหรือทศวรรษหน้า หากแต่เกิดขึ้นแล้วในตอนนี้" รายงานจากสำนักงานเพื่อการประสานงานด้านมนุษยธรรมแห่งสหประชาชาติ (OCHA):
"ภัยพิบัติทางสภาพภูมิอากาศที่เพิ่มขึ้น ประมาณร้อยละ 70 ของภัยพิบัติต่างเกี่ยวข้องกับสภาพภูมิอากาศในปัจจุบัน – โดยเพิ่มขึ้นจากประมาณ 50 เปอร์เซ็นต์ในช่วงสองทศวรรษที่ผ่านมา
ภัยพิบัติเหล่านี้ มาจากพฤติกรรมของมนุษย์ที่ก่อให้เกิดความเสียหายและมาพร้อมกับราคาค่างวดที่สูงขึ้น ในช่วงทศวรรษที่ผ่านมา 2.4 พันล้านคนได้รับผลกระทบจากภัยพิบัติที่เกี่ยวข้องกับสภาพภูมิอากาศ ซึ่งเป็นจำนวนมากกว่า 1.7 พันล้านคนที่ได้รับผลกระทบในช่วงทศวรรษที่ผ่านมา ค่าใช้จ่ายสำหรับเยียวยาด้านภัยพิบัติได้เพิ่มขึ้นเป็นสิบเท่าระหว่างปี ค.ศ. 1992 และ 2008 อันตรายจากฝนตกหนักอย่างฉับพลัน, ความรุนแรงจากพายุโซนร้อน, การเกิดอุทกภัยซ้ำ และภัยแล้งที่มีแนวโน้มจะเพิ่มขึ้น ซึ่งจะเป็นช่องโหว่ของชุมชนท้องถิ่นในกรณีที่ไม่มีการดำเนินร่วมกันอย่างแข็งแกร่ง" สำนักงานเพื่อการประสานงานด้านมนุษยธรรมแห่งสหประชาชาติ (OCHA)
"การเปลี่ยนแปลงสภาพภูมิอากาศไม่ได้เป็นเพียงภัยคุกคามอนาคตที่อยู่ห่างไกล มันเป็นตัวขับเคลื่อนหลักที่อยู่เบื้องหลังการเพิ่มขึ้นของความต้องการด้านมนุษยธรรม และเราจะได้เห็นผลกระทบของมัน มีผู้คนที่ได้รับผลกระทบเป็นจำนวนมาก รวมถึงความเสียหายจากสภาพอากาศรุนแรงที่ได้รับ มากเป็นประวัติการณ์"
เจมินี (แบบจำลองภาษา)

บทความนี้เกี่ยวกับแบบจำลองภาษา สำหรับจักรกลสนทนาที่ใช้ชื่อเดียวกันนี้ ดูที่ เจมินี (จักรกลสนทนา)
| --- | --- |

นักพัฒนา: กูเกิล ดีปไมด์
วันที่เปิดตัว: 6 ธันวาคม 2023; 10 เดือนก่อน (2023-12-06)
ภาษา: อังกฤษ
ประเภท: แบบจำลองภาษาขนาดใหญ่
สัญญาอนุญาต: จำกัดสิทธิ์
เว็บไซต์: deepmind.google/technologies/gemini/ 
เจมินี (Gemini) เป็นชุดของแบบจำลองภาษาที่พัฒนาโดยดีปไมด์ของกูเกิล ถือเป็นผู้สืบทอดของ LaMDA และ PaLM2 ประกอบไปด้วย Gemini Ultra, Gemini Pro และ Gemini Nano (ประกาศเมื่อวันที่ 6 ธันวาคม 2023) และถือเป็นคู่แข่งกับ GPT-4 ของ OpenAI
ประวัติศาสตร์ > การพัฒนา

กูเกิล ประกาศพัฒนาเจมินี ซึ่งเป็นแบบจำลองภาษาขนาดใหญ่ (LLM) ที่พัฒนาโดยดีปไมด์ บริษัทในเครือ ในระหว่างปาฐกถาพิเศษของกูเกิล ไอโอ เมื่อวันที่ 10 พฤษภาคม 2023 เจมินีถูกวางตำแหน่งให้เป็นผู้สืบทอดที่ทรงพลังกว่า PaLM 2 (ซึ่งเปิดตัวในงานเดียวกัน) แม้ว่าสุนทร ปิจาอี ประธานเจ้าหน้าที่บริหาร จะระบุว่าเจมินียังอยู่ในช่วงเริ่มต้นของการพัฒนา
แตกต่างจากแบบจำลองภาษาขนาดใหญ่อื่น ๆ ก่อนหน้า ซึ่งได้รับการฝึกเฉพาะแค่จากคลังข้อความ ตัวแบบเจมินีนั้นได้รับการฝึกโดยการเรียนรู้แบบพหุฐานนิยม นั่นคือฝึกโดยใช้ทั้งข้อความ, รูปภาพ, เสียงพูด, วิดีโอ รวมไปถึงรหัสต้นทางของโปรแกรมคอมพิวเตอร์ ได้รับการพัฒนาโดยความร่วมมือระหว่างดีปไมด์และ กูเกิลเบรน ซึ่งเป็น 2 แผนกของกูเกิลที่ได้รวมเข้าด้วยกัน
ในการให้สัมภาษณ์กับนิตยสาร Wired เดมิส แฮสซาบิส ประธานเจ้าหน้าที่บริหารของดีปไมด์ กล่าวว่าเขามีความมั่นใจว่ากูเกิลจะสามารถใช้ LaMDA และ บาร์ด เอาชนะแชตจีพีทีซึ่งขับเคลื่อนโดย GPT-4 ของ OpenAI ได้ เขายังกล่าวว่าเจมินีจะรวมพลังของอัลฟาโ AlphaGo และแบบจำลองภาษาขนาดใหญ่อื่น ๆ ของดีปไมด์ เข้าด้วยกัน โดยสร้างจากจุดแข็งของโปรแกรม AlphaGo ของดีปไมด์ (ซึ่งได้รับความสนใจทั่วโลกเมื่อเอาชนะแชมป์หมากล้อม อย่างอี เซ-ดลในปี 2016)
ในเดือนสิงหาคม 2023 เว็บไซต์ The Information [en] เผยแพร่รายงานสรุปแผนงานของกูเกิลสำหรับเจมินี โดยเปิดเผยว่าบริษัทตั้งเป้าที่จะเปิดตัวในช่วงปลายปี 2023 ตามรายงานกูเกิลจะรวมความสามารถด้านข้อความสนทนาที่พบในแบบจำลองภาษาขนาดใหญ่ส่วนใหญ่เข้ากับการสร้างภาพที่ขับเคลื่อนด้วยปัญญาประดิษฐ์ เพื่อสร้างภาพตามบริบทและปรับให้เข้ากับกรณีการใช้งานที่กว้างขึ้น และต้องการมีประสิทธิภาพเหนือกว่า OpenAI และคู่แข่งรายอื่น
เซอร์เกย์ บรินซึ่งเป็นผู้ร่วมก่อตั้งกูเกิลก็ได้ถูกเรียกตัวให้มาช่วยพัฒนาเจมินี พร้อมด้วยวิศวกรอีกหลายร้อยคนจากกูเกิลเบรนและดีปไมด์  เจมินียังได้รับการฝึกให้ถอดเสียงวิดีโอจาก YouTube อีกด้วย จึงมีการนำทนายความเข้ามาช่วยเพื่อลบเนื้อหาที่อาจติดลิขสิทธิ์ออก
หลังจากข่าวการเปิดตัวของเจมินี ทาง OpenAI จึงรีบรวมความสามารถแบบพหุฐานนิยมเหมือนอย่างในเจมินีเข้าไว้ใน GPT-4 ในรายงานของเว็บไซต์ The Information เดือนกันยายนระบุว่า บริษัทหลายแห่งได้รับอนุญาตให้เข้าถึงเวอร์ชันเริ่มต้นของแบบจำลองภาษาขนาดใหญ่ที่กูเกิลตั้งใจที่จะให้บริการแก่ลูกค้าผ่านบริการ Vertex AI ของกูเกิลคลาวด์ รายงานยังระบุด้วยว่ากูเกิลกำลังระดมกำลังเต็มที่เพื่อให้เจมินีเอาชนะทั้ง GPT-4 และ GitHub Copilot ของไมโครซอฟท์ เมื่อวันที่ 2 ธันวาคม นิตยสารรายงานว่าทางกูเกิลได้เลื่อนการเปิดตัวเจมินีจากสัปดาห์ถัดไปไปเป็นเดือนมกราคม 2024 เนื่องจากยังมีปัญหาการใช้งานข้อความพร้อมรับที่ไม่ใช่ภาษาอังกฤษ และจะมีการจัดกิจกรรมการเปิดตัวเพิ่มเติมอีก 3 รายการในนิวยอร์ก, วอชิงตัน ดี.ซี. และ แคลิฟอร์เนีย
ประวัติศาสตร์ > การเปิดตัว

เมื่อวันที่ 6 ธันวาคม 2023 ปิจาอีและแฮสซาบิสได้ประกาศ Gemini 1.0 ในงานแถลงข่าว มีการประกาศสามรุ่น: Gemini Ultra ออกแบบมาสำหรับ "งานที่ซับซ้อนสูง" Gemini Pro ออกแบบมาสำหรับ "งานที่หลากหลาย" และ Gemini Nano ออกแบบมาสำหรับ "งานบนอุปกรณ์" เมื่อเปิดตัว Gemini Pro และ (Gemini) Nano ได้รวมเข้ากับสมาร์ทโฟน Bard และ Pixel 8 Pro ตามลำดับ ในขณะที่ Gemini Ultra ช่วยเสริมความสามารถให้กับ Bard Advanced และพร้อมใช้งานสำหรับนักพัฒนาซอฟต์แวร์ในต้นปี 2024 ผลิตภัณฑ์อื่น ๆ ที่ Google ตั้งใจจะบรรจุเจมินีเข้าไปได้แก่ กูเกิล เสิร์ช, กูเกิล แอดเวิดส์, กูเกิล โครม ,Duet AI บน กูเกิล เวิร์กสเปซ และ AlphaCode [en] โดยในตอนแรกมีให้บริการเป็นภาษาอังกฤษเท่านั้น
ทางกูเกิลอ้างว่าเจมินีเป็น "แบบจำลองปัญญาประดิษฐ์ที่ใหญ่ที่สุดและมีความสามารถมากที่สุด" ซึ่งออกแบบมาให้เลียนแบบพฤติกรรมของมนุษย์ และกล่าวว่าเจมินีจำเป็นต้องมีการตรวจสอบด้านความปลอดภัยมากจนทำให้ยังไม่สามารถใช้งานอย่างกว้างขวางได้จนกว่าจะถึงปีหน้า  เจมินีได้รับการฝึกฝนและขับเคลื่อนโดยหน่วยประมวลผลเทนเซอร์ (TPU) ของกูเกิล และตั้งชื่อรวมระหว่าง DeepMind กับ Google Brain และ โครงการเจมินี ของ NASA
มีรายงานว่า Gemini Ultra มีประสิทธิภาพเหนือกว่า GPT-4, Claude2 ของ Anthropic, Inflection2 ของ Inflection AI [en] และ LLaMA2 ของเมตา และ กร็อก ของ xAI ในเกณฑ์มาตรฐานอุตสาหกรรมต่าง ๆ ในขณะเดียวกัน Gemini Pro ได้รับการรายงานว่ามีประสิทธิภาพเหนือกว่า GPT-3.5 Gemini Ultra ยังเป็นแบบจำลองภาษาแรกที่ทำได้ดีกว่าผู้เชี่ยวชาญที่เป็นมนุษย์ และได้คะแนน 90% จากแบบทดสอบ MMLU ใน 57 วิชา
ในวันที่ 13 ธันวาคม 2024 Gemini Pro จะพร้อมใช้งานสำหรับลูกค้ากูเกิลคลาวด์ ใน AI Studio และ Vertex AI ในขณะที่ Gemini Nano จะพร้อมใช้งานสำหรับนักพัฒนาแอนดรอยด์
แฮสซาบิสเปิดเผยเพิ่มเติมว่าดีปไมด์กำลังหาวิธีการใช้เจมินีเพื่อ "รวมเข้ากับหุ่นยนต์เพื่อโต้ตอบทางกายภาพ" ทางกูเกิลกล่าวว่าจะแบ่งปันผลการทดสอบ Gemini Ultra กับรัฐบาลกลางสหรัฐ ตามคำสั่งประธานาธิบดี 14110 ที่ลงนามโดยประธานาธิบดีโจ ไบเดิน ในเดือนตุลาคม ทางบริษัทยังได้หารือกับ รัฐบาลสหราชอาณาจักร เพื่อปฏิบัติตามหลักการที่กำหนดไว้ในงานประชุมสุดยอดความปลอดภัยเอไอ (AI Safety Summit) ซึ่งจัดขึ้นที่เบลชลีพาร์กในเดือนพฤศจิกายน
ปากส์บริตันนิกา

แผนที่ของจักรวรรดิบริติชแบบละเอียดใน ค.ศ. 1886 (สีชมพู)
ปากส์บริตันนิกา (ละติน: Pax Britannica; แปลว่า "สันติภาพบริติช", ดัดแปลงจาก ปากส์โรมานา (Pax Romana)) เป็นช่วงเวลาแห่งความสงบสุขระหว่างชาติมหาอำนาจ ซึ่งเป็นช่วงที่จักรวรรดิบริติชกลายเป็นชาติที่มีอำนาจของโลกและรับบทบาท "ตำรวจโลก"
ในช่วง ค.ศ. 1815 ถึง 1914 เป็นสมัยที่เรียกเป็น "ศตวรรษจักรวรรดิ" ของบริติช มีการเพิ่มดินแดนประมาณ 26,000,000 ตารางกิโลเมตร (10,000,000 ตารางไมล์) และประชากรเกือบ 400 ล้านคนเข้าในจักรวรรดิบริติช ชัยชนะเหนือฝรั่งเศสสมัยนโปเลียนทำให้บริเตนไม่มีคู่แข่งระหว่างประเทศที่จริงจัง นอกเหนือจากรัสเซียในเอเชียกลาง เมื่อรัสเซียพยายามขยายอิทธิพลเข้าในบอลข่าน บริเตนและฝรั่งเศสเอาชนะรัสเซียในสงครามไครเมีย (1853–1856) ซึ่งทำให้ช่วยปกป้องจักรวรรดิออตโตมัน
ราชนาวีของบริเตนควบคุมเส้นทางการค้าทางทะเลที่สำคัญส่วนใหญ่และไม่มีใครขัดขวางอำนาจทางทะเลของตน นอกเหนือจากการควบคุมอาณานิคมของตนเองอย่างเป็นทางการแล้ว สถานะที่โดดเด่นในการค้าโลกของบริเตนหมายความว่าจักรวรรดินี้สามารถควบคุมการเข้าถึงภูมิภาคต่าง ๆ ได้อย่างมีประสิทธิภาพ เช่น เอเชีย, อเมริกาเหนือ, โอเชียเนีย และแอฟริกา พ่อค้า ผู้ส่งของ และนายธนาคารชาวบริติชมีข้อได้เปรียบเหนือจักรวรรดิอื่น ๆ อย่างล้นหลาม ซึ่งนอกเหนือไปจากอาณานิคมของตนแล้วยังมีจักรวรรดิไม่เป็นทางการด้วย
ไอน์ทรัคท์เบราน์ชไวค์

ไอน์ทรัคท์เบราน์ชไวค์ (เยอรมัน: Eintracht Braunschweig) หรือชื่อเต็ม "Braunschweiger Turn- und Sportverein Eintracht von 1895 e.V." (BTSV) เป็นสโมสรฟุตบอลและสโมสรกีฬาจากเมืองเบราน์ชไวค์ รัฐนีเดอร์ซัคเซิน ประเทศเยอรมนี
ประวัติ

ก่อตั้งเมื่อปี ค.ศ. 1895 เป็นหนึ่งในสโมสรร่วมก่อตั้งของบุนเดิสลีกา ซึ่งก่อตั้งในปี ค.ศ. 1963 โดยไอน์ทรัคท์เบราน์ชไวค์ได้เป็นแชมป์สูงสุดของลีกในฤดูกาล 1966-67 ปัจจุบันทีมฟุตบอลลงเล่นในระดับบุนเดิสลีกา ลีก 2 ผลงานที่ดีที่สุดคือได้อันดับที่ 2 ของฤดูกาล 1981-82 และ 2013-14 สนามเหย้าของทีมคือ ไอน์ทรัคท์ชทาดิโยน (Eintracht-Stadion) ตั้งอยู่ทางตอนเหนือของเมืองเบราน์ชไวค์ ก่อสร้างตั้งแต่ปี ค.ศ. 1923 ปัจจุบันสนามมีความจุ 23,325 คน
เกียรติประวัติ > ระดับประเทศ

บุนเดิสลีกา
ชนะเลิศ (1): 1966–67
ซไวเทอบุนเดิสลีกา
รองชนะเลิศ (2): 1980–81, 2012–13
ดริทเทอลีกา
ชนะเลิศ (1): 2010–11
ผลงานในฤดูกาลก่อนหน้า

| 0 | 1 | 2 | 3 |
| --- | --- | --- | --- |
| ฤดูกาล | ลีก | อันดับ | ผล |
| 1999–2000 | Regionalliga Nord* | 3 |  |
| 2000–01 | Regionalliga Nord | 8 |  |
| 2001–02 | Regionalliga Nord | 2 | เลื่อนชั้น |
| 2002–03 | 2. Bundesliga | 15 | ตกชั้น |
| 2003–04 | Regionalliga Nord | 6 |  |
| 2004–05 | Regionalliga Nord | 1 | เลื่อนชั้น |
| 2005–06 | 2. Bundesliga | 12 |  |
| 2006–07 | 2. Bundesliga | 18 | ตกชั้น |
| 2007–08 | Regionalliga Nord | 10 |  |
| 2008–09 | 3. Liga | 13 |  |
| 2009–10 | 3. Liga | 4 |  |
| 2010–11 | 3. Liga | 1 | เลื่อนชั้น |
| 2011–12 | 2. Bundesliga | 8 |  |
| 2012–13 | 2. Bundesliga | 2 | เลื่อนชั้น |
| 2013–14 | Bundesliga | 18 | ตกชั้น |
| 2014–15 | 2. Bundesliga | 6 |  |
| 2015–16 | 2. Bundesliga | 8 |  |
| 2016–17 | 2. Bundesliga | 3 |  |
| 2017–18 | 2. Bundesliga | 17 | ตกชั้น |
| 2018–19 | 3. Liga |  |  |
(*) Regionalliga Nord เทียบเท่ากับลีก 3 ก่อนการก่อตั้ง 3. Liga ในปี ค.ศ. 2008
ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
แหล่งข้อมูลอื่น

เว็บไซด์สโมสร
ไอน์ทรัคท์เบราน์ชไวค์ ที่เฟซบุ๊ก
| ด ค กบุนเดิสลีกา |
| --- | --- |
สโมสรในฤดูกาล 2024–25:  เเอาคส์บวร์ค  ไบเออร์เลเวอร์คูเซิน  ไบเอิร์นมิวนิก  เฟาเอ็ฟเอ็ล โบคุม  โบรุสซีอาเมินเชินกลัทบัค  โบรุสซีอาดอร์ทมุนท์  ไอน์ทรัคท์ฟรังค์ฟวร์ท  เอ็สเซ ไฟรบวร์ค  แอร์สเทอร์ เอ็ฟเซ ไฮเดินไฮม์  1899 ฮ็อฟเฟินไฮม์  โฮลสไตน์คีล  แอร์เบ ไลพ์ซิช  ไมนทซ์ 05  ซังคท์เพาลี  เฟาเอ็ฟเบ ชตุทการ์ท  อูนีโอนแบร์ลีน  แวร์เดอร์เบรเมิน  เฟาเอ็ฟเอ็ล ว็อลฟส์บวร์ค 
สโมสรที่เคยอยู่ในบุนเดิสลีกา:  เทเอ็สเฟา 1860 มึนเชิน  อะเลมันเนียอาเคิน  อาร์มีนีอาบีเลอเฟ็ลท์  บาเยอร์ 05 อือร์ดิงเงิน/คาเอฟเซอือร์ดิงเงิน 05  เบลา-ไวซ์ 90 แบร์ลีน  โบรุสเซียนอยน์เคียร์เชิน  ดาร์มชตัดท์ 98  ดึนาโมเดรสเดิน  ฟอร์ทูนาดึสเซิลดอร์ฟ  ไอน์ทรัคท์เบราน์ชไวค์  เอเนอร์จีคอทท์บุส  ฟอร์ทูนาเคิล์น  กร็อยเทอร์เฟือร์ท  ฮัมบัวร์เกอร์ เอ็สเฟา  ฮันโนเฟอร์ 96  ฮันซาร็อสท็อค  แฮร์ทา เบเอ็สเซ  เอ็ฟเซ 08 ฮ็อมบวร์ค  อิงก็อลชตัท  แอร์สเทอร์ เอ็ฟเซ ไคเซิร์สเลาเทิร์น  คาร์ลสรูห์เอสเซ  คิกเกอร์สออฟเฟินบาค  แอร์สเทอร์ เอ็ฟเซ เคิลน์  เฟาเอฟเบไลพ์ซิจ  ไมเดอร์ริเชอร์เอสเฟา/เอ็มเอสเฟาดุยส์บูร์ก  พรอยเซินมึนสเตอร์  แอร์สเทอร์ เอ็ฟเซ เนือร์นแบร์ค  โรท-ไวซ์ เอสเซิน  โรท-ไวซ์ โอเบอร์เฮาเซิน  เอ็สเซ พาเดอร์บอร์น 07  แอร์สเทอร์ เอ็ฟเซ ซาร์บรึคเคิน  ชัลเคอ 04  ชตุทการ์เทอร์คิคเคิร์ส  ทัสมาเนียแบร์ลีน  เทนนิสโบรุสเซียแบร์ลีน  เอสเอสเฟาอุล์ม 1846  อุนเทอร์ฮาคิง  วัลด์โฮฟมันไฮม์  วัทเทินไชด์ 09  วุพเพอร์ทาเลอร์เอสเฟา 
ฤดูกาล:  1963–64  1964–65  1965–66  1966–67  1967–68  1968–69  1969–70  1970–71  1971–72  1972–73  1973–74  1974–75  1975–76  1976–77  1977–78  1978–79  1979–80  1980–81  1981–82  1982–83  1983–84  1984–85  1985–86  1986–87  1987–88  1988–89  1989–90  1990–91  1991–92  1992–93  1993–94  1994–95  1995–96  1996–97  1997–98  1998–99  1999–2000  2000–01  2001–02  2002–03  2003–04  2004–05  2005–06  2006–07  2007–08  2008–09  2009–10  2010–11  2011–12  2012–13  2013–14  2014–15  2015–16  2016–17  2017–18  2018–19  2019–20  2020–21  2021–22  2022–23  2023–24  2024–25 
| ด ค กแชมเปียนบุนเดิสลีกา |
| --- | --- |
แชมป์ 32 สมัย:  ไบเอิร์นมิวนิก (1968–69, 1971–72, 1972–73, 1973–74, 1979–80, 1980–81, 1984–85, 1985–86, 1986–87, 1988–89, 1989–90, 1993–94, 1996–97, 1998–99, 1999–2000, 2000–01, 2002–03, 2004–05, 2005–06, 2007–08, 2009–10, 2012–13, 2013–14, 2014–15, 2015–16, 2016–17, 2017–18, 2018–19, 2019–20, 2020–21, 2021–22, 2022–23)
แชมป์ 5 สมัย:  โบรุสซีอาดอร์ทมุนท์ (1994–95, 1995–96, 2001–02, 2010–11, 2011–12) •  โบรุสซีอาเมินเชินกลัทบัค (1969–70, 1970–71, 1974–75, 1975–76, 1976–77)
แชมป์ 4 สมัย:  แวร์เดอร์เบรเมิน (1964–65, 1987–88, 1992–93, 2003–04)
แชมป์ 3 สมัย:  ฮัมบัวร์เกอร์ เอ็สเฟา (1978–79, 1981–82, 1982–83) •  เฟาเอ็ฟเบ ชตุทการ์ท (1983–84, 1991–92, 2006–07)
แชมป์ 2 สมัย:  ไคเซิร์สเลาเทิร์น (1990–91, 1997–98) •  แอร์สเทอร์ เอ็ฟเซ เคิลน์ (1963–64, 1977–78)
แชมป์สมัยเดียว:  แอร์สเทอร์ เอ็ฟเซ เนือร์นแบร์ค (1967–68) •  เทเอ็สเฟา 1860 มึนเชิน (1965–66) •  เฟาเอ็ฟเอ็ล ว็อลฟส์บวร์ค (2008–09) •  ไอน์ทรัคท์เบราน์ชไวค์ (1966–67) •  ไบเออร์เลเวอร์คูเซิน (2023–24)
ไอน์ทรัคท์ชทาดิโยน สนามเหย้าของทีม
เหงียน

| Nguyễn |
| --- | --- |
เหงียน ในรูปจื๋อฮ้าน
การออกเสียง: ŋwiə̯n˧ˀ˥ ŋwiə̯ŋ˧˩˧
ภาษา: เวียดนาม
ชื่ออื่น ๆ
แบบต่าง ๆ: หร่วน, หยวน
เหงียน (เวียดนาม: Nguyễn หรือรูปย่อ Ng̃) เป็นนามสกุลชาวเวียดนาม ถือเป็นนามสกุลที่ใช้บ่อยที่สุดในชาวเวียดนาม โดยมีการประมาณประชากรเวียดนามร้อยละ 30 ถึง 40 ใช้นามสกุลนี้
Nguyễn เป็นรูปทับศัพท์จากคำออกเสียงจีน-เวียดนามของอักษร 阮 ซึ่งเดิมทีใช้เขียนเรียกรัฐหนึ่งในมณฑลกานซู่ของจีน หรือเครื่องดนตรีจีนโบราณ หร่วน อักษรจีนนี้เขียนเป็นรูปอักษรโรมันได้ว่า Ruǎn ในภาษาจีนกลาง และ Yuen ในภาษากวางตุ้ง